
Здравейте,  

Бих искал да попитам има ли право на обезщетение управител на фирма (ДУК), в търговско дружество, което няма дейност след като бъде освободен от работата си на трудов договор, която в извършвал паралелно в друга фирма?  

Променя ли се това ако дружеството има дейност?


 

Право на обезщетение за безработица
===================================

 

Да, видях тоговора Ви. Благодаря!




За точен отговор е необходим преглед на договора за управление, но разпоредбата на чл. 4, ал. 1, т. 7 от КСО е категорична, че са задължително осигурени за общо заболяване и майчинство, инвалидност поради общо заболяване, старост и смърт, трудова злополука и професионална болест и безработица по този кодекс са –  

управителите и прокуристите на търговски дружества, на еднолични търговци, на техните клонове и на клоновете на чуждестранни юридически лица, членовете на съвети на директорите, на управителни и надзорни съвети и контрольорите на търговски дружества, синдиците и ликвидаторите, както и лицата, работещи по договори за управление на неперсонифицирани дружества и лицата, на които е възложено управлението и/или контролът на държавни и общински предприятия по глава девета от Търговския закон, техни поделения или на други юридически лица, създадени със закон.


Поздрави,  

адв. Николина Митова  

0898 303092




Здравейте, имам слдния казус. Управител на ЕООД, вписан с ОКД5 на 10.02.2020, който през това време работи и на трудов договор в друга фирма, прекратен на 23.04.2020 е отказано обезщетение за безработица, тъй като се осигурява през фирмата си, но са му казали, че ако прехвърли фирмата на друг (в нашия случай на баща си) и бъде променена информацията в търговския регистър може отново да подаде заявление. Въпросът ми е следният: след подаденото второ заявление основанието за изплащане или съответно за не изплащане ще бъде на база прехвърлянето на фирмата или на база прекратеният му трудов договор от април 2020. Благодаря предварително.




адв. Николина Митова бихте ли отговорили и на последния ми пост.  

Благодаря Ви.




Здравейте, адв. Николина Митова бихте ли отговорили на последния ми коментар?  

Благодаря Ви предварително.




Пропуснах да спомена следното:  

– в ДУК е уговорено изрично, че лицето не получава възнаграждение  

– фирмата в която ДУК е управител, няма дейност  

– лицето, работило по трудов договор е било осигуряване 12 месеца без прекъсване


Бихте ли потвърдили/отрекли следното:


В случай, че по ДУК не е уговорено възнаграждение и лицето не упражнява трудова дейност извън дейността по управление и контрол или не е съдружник в дружеството, същото не попада в обхвата на чл. 4 от КСО и не подлежи на осигуряване.


Благодаря предварително.




Здравейте,


паво на парично обезщетение за безработица имат лицата, за които са внесени или дължими осигурителни вноски във фонд „Безработица“ най-малко 12 месеца през последните 18 месеца преди прекратяване на осигуряването и които:


 – са регистрирани като безработни в Агенцията по заетостта;  

 – не са придобили право на пенсия за осигурителен стаж и възраст в Република България или пенсия за старост в друга държава или не получават пенсия за осигурителен стаж и възраст в намален размер по чл. 68а или професионална пенсия по чл. 168;  

 – не упражняват трудова дейност, за която подлежат на задължително осигуряване по КСО или законодателството на друга държава, с изключение на лицата по чл. 114а, ал. 1 от Кодекса на трудa.


Управителят на търговско дружество следва да бъде осигуряван съгласно разпоредбите на Кодекса за социално осигуряване и като управител се предполага, че извършва трудова дейност, т.е. не би следвало да му се заплаща обезщетение за безработен.


Поздрави,  

адв. Николина Митова  

0898 303092


